Osvetové strediská, materské školy
a školské odbory na území
Slovenskej republiky

							                     				    

							                     				    

Váš list číslo/zo dňa	Naše číslo	Vybavuje/linka	Dunajská Streda	

	00426/2022/ŽOSDS-1	PhDr. Madarásová /0315522762
	18.10.2022	

Vec : XXIV. ročník medzinárodnej súťaže Žitnoostrovské pastelky 2023

Vážená pani riaditeľka, vážený pán riaditeľ, milí priatelia!

Srdečne Vás pozdravujeme z Dunajskej Stredy. Prešiel rok a my opäť vyhlasujeme nový ročník medzinárodnej súťaže Žitnoostrovské pastelky 2023. V tomto roku sa do súťaže zapojilo vyše 1 500 súťažiacich, 227 obrázkov bolo vybraných na výstavu, odborná porota navrhla 60 rovnocenných víťazov zo Slovenska a z ďalších krajín Európy a Ázie a dvom udelila Cenu poroty. Dňa 10. júna 2022 sa uskutočnila vernisáž spojená s vyhlásením výsledkov  a oceňovaním víťazov. S úctou Vám všetkým ďakujeme za aktívnu účasť v súťaži a taktiež  za doterajšiu podporu, ktorá napomáha každý rok jej úspešnej realizácii. Zároveň sa na Vás obraciame s prosbou o rozoslanie propozícií, nového ročníka XXIV.  Žitnoostrovských  pasteliek 2023 s nádejou, že spolu s Vami pripravíme ďalší úspešný ročník.  
Úprimne sa tešíme sa na výtvarné práce detí z Vášho regiónu a ešte raz ďakujeme za spoluprácu. 

S pozdravom a vďakou 

                                                                                                     Mgr. Jana Svetlovská 
									riaditeľka ŽOS

Príloha : propozície  Žitnoostrovských pasteliek 2023